**Zmluva č. 1/2020**

**o nájme nebytových priestorov**

uzatvorená v zmysle zák. č. 116/90 Zb. o nájme a podnájme nebytových priestorov v znení neskorších predpisov a § 663 a násl. Občianskeho zákonníka medzi

**I.**

**Zmluvné strany**

Prenajímateľ: Základná škola s materskou školou

 so sídlom: 036 01 Martin, Hurbanova 27

 zastúpená: Mgr.Pavlom Chovaňákom, riaditeľom

 IČO 30233844

 DIČ 2020592266

 Bankové spojenie VÚB, a.s. Martin

 1662060955/0200

 (ďalej len prenajímateľ)

Nájomca: Graam s.r.o.

 Janka Kráľa 341/45

036 01 Martin

 zastúpený: Andrejom Griegerom majiteľom

 IČO: 50 116 835

 DIČ: 212 017 6542

 Kontakt: 0907 839099

 (ďalej len nájomca)

za nasledovne dohodnutých podmienok.

**II.**

**Predmet a účel nájmu**

1)Prenajímateľ ako správca majetku Mesta Martin prenecháva do nájmu zo súhlasom zriaďovateľa nájomcovi nebytový priestor v budove Základnej školy s materskou školou, Hurbanova ulica č.27 – súpisné číslo 5009, parcela č.3045/31 v k.ú. Priekopa pri Martine, ktorý pozostáva z miestnosti nachádzajúcej sa na prízemí vľavo 34 m 2 - na účely predaja potravinárskych výrobkov pre potreby žiakov školy.

2) Spolu s užívaním nebytových priestorov má nájomca právo užívať spoločné zariadenia budovy – sociálne zariadenia.

 **III.**

**Doba nájmu**

1.Zmluvné strany dojednávajú nájom od **01.01.2020** do **30.06.2020.**

2.Nájom končí uplynutím času, na ktorý bol dojednaný. Pred uplynutím dojednanej doby nájmu môže nájom nebytových priestorov vypovedať písomne ktorákoľvek zo zmluvných strán z dôvodov uvedených v § 9 ods. 2,3 zák. číslo 116/90 Zb. o nájme a podnájme nebytových priestorov v znení neskorších predpisov.

3. Zmluvné strany sa dohodli na jednomesačnej písomnej výpovednej lehote, ktorá začína plynúť od prvého dňa nasledujúceho kalendárneho mesiaca po doručení výpovede.

**IV.**

**Nájomné, cena služieb a spôsob ich platenia**

 1)Zmluvné strany sa v zmysle § 3 zákona č. 18/1996 Z.z. o cenách v znení neskorších predpisov a v zmysle VZN Mesta Martin č.99 o hospodárení s majetkom mesta Martin a jeho dodatku č.1 vzájomne dohodli na cene nájomného vo výške **297,60 €.** za dobu nájmu.

 Nájomné sa nájomca zaväzuje uhradiť za obdobie:

od 01.01.2020 do 30.06.2020 v lehote do 31.05.2020 v sume **297,60 €**

na číslo účtu prenajímateľa : 1662060955/0200, VÚB, a.s. pobočka Martin, alebo v hotovosti v pokladni Základnej školy s materskou školou, Hurbanova ulica 27, 036 01 Martin

 2)Cena za služby ktorých poskytovanie je spojené s nájmom (t.j. dodávka tepla, el. energie, používanie sociálnych zariadení, upratovanie, zabezpečenie dozoru, ) predstavuje za dobu nájmu sumu **140,- €.**

 Cenu za služby sa nájomca zaväzuje uhradiť vopred za obdobie:

od 01.01.2020 do 30.06.2020 v lehote do 31.05.2020 v sume **140,00 €**

 na účet prenajímateľa číslo účtu: 1632872653/0200, VÚB, a.s. pobočka Martin, alebo v hotovosti v pokladni Základnej školy s materskou školou, Hurbanova ul. 27, 036 01 Martin.

 Prenajímateľ je oprávnený jednostranne zvýšiť takto určenú cenu za služby v prípade skutočnosti, zakladajúcich jej zvýšenie, po splnení notifikačnej povinnosti v lehote do jedného mesiaca od ich zistenia.

**V.**

**Práva a povinnosti zmluvných strán**

**A) Prenajímateľ je povinný:**

 Odovzdať prenajatý priestor nájomcovi v stave spôsobilom na obvyklé užívanie.

**B) Nájomca je povinný:**

1) Užívať nebytové priestory v rozsahu dohodnutom v tejto zmluve.

2) Uhrádzať z vlastných prostriedkov náklady spojené s obvyklým užívaním (bežné opravy a bežná údržba) a v prípade ukončenia nájmu vrátiť nebytové priestory prenajímateľovi v stave v akom ho prevzal, s prihliadnutím na obvyklé opotrebenie.

3) Oznámiť bež zbytočného odkladu prenajímateľovi potrebu opráv, ktoré má prenajímateľ urobiť a umožniť vykonanie týchto a iných opráv. Nesplnením tejto povinnosti zodpovedá prenajímateľovi za škody, ktoré mu vzniknú.

4) Dodržiavať platné bezpečnostné predpisy.

5) Dodržiavať platné hygienické predpisy, najmä zákaz predaja alkoholických nápojov, nápojov obsahujúcich kofeín a zákaz fajčenia v školských priestoroch.

6) Pravidelne po každej prestávke skontrolovať a udržiavať poriadok v priestoroch vstupnej haly, pred školským bufetom, na miestach, kde žiaci konzumujú zakúpené výrobky.

7) V prípade poškodenia alebo zničenia prenajatých vecí vlastným zavinením uhradiť prenajímateľovi vzniknutú škodu v plnom rozsahu podľa znaleckého posudku.

8) Poistiť majetok, ktorého je vlastníkom (vlastné vybavenie) na svoj náklad.

9) Nájomca nesmie prenajať priestory, ktoré sú predmetom tejto zmluvy tretím osobám pod sankciou neplatnosti takejto zmluvy.

10)Vykonávať akékoľvek stavebné úpravy v prenajatých priestoroch len s výlučným súhlasom prenajímateľa.

11)Oznámiť prenajímateľovi prípadné ukončenie svojej činnosti minimálne 30 dní pred začiatkom jej likvidácie a prenajaté priestory odovzdať vyčistené v užívania schopnom stave.

**VI.**

**Ďalšie dohodnuté podmienky**

V prípade omeškania nájomcu s platením nájomného môže prenajímateľ vymáhať úroky z omeškania podľa úrokovej sadzby vo výške 0,05 % z dlžnej čiastky za každý deň z omeškania.

**VII.**

**Spoločné a záverečné ustanovenia**

1. Ostatné vzťahy vzniknuté pri nájme a neupravené touto zmluvou sa spravujú príslušnými ustanoveniami Zákona č. 116/1990 Zb. o nájme a podnájme nebytových priestorov v znení neskorších predpisov a Občianskeho zákonníka v znení neskorších prepisov.

2. Zmluva o nájme je vyhotovená v štyroch vyhotoveniach, z ktorých každý rovnopis má platnosť originálu. Jedno vyhotovenie zmluvy o nájme obdrží nájomca a tri prenajímateľ.

3. Táto nájomná zmluva nadobúda platnosť dňom, nasledujúcom po dni, v ktorom bola podpísaná zmluvnými stranami. Nájomná zmluva je účinná **01.01.2020.**

4. Akékoľvek zmeny a doplnenia zmluvy môžu sa vykonať len formou písomného dodatku k tejto zmluve podpísaného zmluvnými stranami.

5. Súčasťou tejto zmluvy je:

Príloha č. 1 - Oboznámenie dotknutej osoby o spracovaní osobných údajov pre účely:

 - evidencie zmlúv

- evidencie klientov na účely fakturácie

- evidencie účtovných dokladov

Podľa článkov 13. A 14. Nariadenia Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“).

Táto zmluva je povinne zverejňovaná podľa §5 zákona č.211/2000 Z.z. o slobodnom prístupe k informáciám v znení neskorších predpisov.

6. Zmluvné strany potvrdzujú autentičnosť tejto zmluvy svojím podpisom a zároveň prehlasujú, že si zmluvu prečítali, jej obsahu porozumeli a že nebola dojednaná v tiesni ani za inak nevýhodných podmienok.

V Martine, dňa 19.12.2019.

––––––––––––––––––– ––––––––––––––––––––––

 Prenajímateľ Nájomca